Blaze7451/Wiki-th-20250601 huggingface dataset:
คัง ฮา-นึล

คัง ฮา-นึล (Kang Ha-neul; เกิด 21 กุมภาพันธ์ ค.ศ. 1990) มีชื่อจริงว่า คิม ฮา-นึล (Kim Ha-neul) เป็นนักแสดงชายชาวเกาหลีใต้ เขามีชื่อเสียงจากบทบาทในละครโทรทัศน์เรื่อง วุ่นรักทายาทพันล้าน (2013), มีแซง: อินคอมพลีทไลฟ์ (2014), ข้ามมิติ ลิขิตสวรรค์ (2016), เมื่อดอกเคมีเลียบาน (2019) และ อินไซเดอร์ (2022) ; และภาพยนตร์เรื่อง เมอร์นิงเกรฟ (2014), เทว็นตี้ (2015), ทงจู: เดอะพอเทรตออฟอะโพเอต (2016), นิวไทรอัล (2017), มิดไนท์รันเนอร์ (2017), ฟอร์เกตเทน (2017) และ เดอะไพเรตส์: เดอะลาสต์รอยัลเทรเชอร์ (2022)
ในปี ค.ศ. 2020 คังได้รับรางวัลแบ็กซังอาร์ตอวอร์ดสาขานักแสดงชายยอดเยี่ยม – โทรทัศน์ และอันดับที่ 23 ในจัดอันดับผู้ทรงอิทธิพลในเกาหลีของฟอร์บประจำปี

**อาชีพ**
คังฮานึล ในงานแถลงข่าวละครเรื่อง ข้ามมิติลิขิตสวรรค์ เดือนสิงหาคม 2559
คัง ฮา-นึล เริ่มต้นอาชีพนักแสดงในสาย  ละครเวที มีผลงานเช่นSpring Awakening (2552),  Thrill Me (2553), Prince Puzzle (2554), Black Mary Poppins (2555), and Assassins (2555). ก่อนจะมีผลงานทางการแสดงละครโทรทัศน์ โดยผลงานที่ทำให้เขาเป็นที่รู้จักมากขึ้นได้แก่เรื่อง หยุดหัวใจ นายไฮโซ (2556) และ หนุ่มออฟฟิศ พิชิตฝัน (2557).
ปี 2558 เป็นปีที่ คัง ฮา-นึล ร่วมแสดงในภาพยนตร์ถึงสามเรื่อง ได้แก่ ภาพยนตร์เพลง เรื่อง เซซิบอง อดีตรักนักล่าฝัน, ภาพยนตร์อิงประวัติศาสตร์ เรื่อง คาฮี ปรารถนาโค่นบัลลังก์ และภาพยนตร์ตลกแนวคัมมิงออฟเอจ (coming-of-age) เรื่อง Twenty 
ปี 2559 เขามีผลงานภาพยนตร์ออกสู่สายตาผู้ชมสองเรื่อง คือ ภาพยนตร์ขาวดำแนวอัตชีวประวัติ อิงประวัติศาสตร์ เรื่อง Dongju: The Portrait of a Poet โดยเขาได้รับบาทหน้าที่ในการถ่ายทอดเรื่องราวชีวิตในช่วงราวๆสิบปีสุดท้ายของกวียุนดงจู กวีมากพรสรรค์ผู้ทุกข์ตรมขมขื่น อับอายและได้ถ่ายทอดความรู้สึกเหล่านั้นผ่านบทกวีในช่วงเวลาที่เกาหลีอยู่ภายใต้การปกครองของญี่ปุ่น และ ภาพยนตร์รักตลก เรื่อง Like for Likes ซึ่งเขารับบทเป็นนักแต่งเพลงหนุ่มผู้มีปัญหาความบกพร่องทางการได้ยิน ในปีเดียวกันนี้ เขาได้ร่วมแสดงใน ละครอิงประวัติศาสตร์ เรื่อง ข้ามมิติ ลิขิตสวรรค์ โดยรับบทเป็น องค์ชาย 8 วังอุค 
ในปี 2560 เขามีผลงานภาพยนตร์สามเรื่อง ได้แก่  เรื่อง New Trial โดยเขารับบทเป็นเด็กหนุ่มที่ต้องใช้ชีวิตอยู่ในเรือนจำนานถึงสิบปีกับความผิดที่ตัวเขานั้นไม่ได้เป็นผู้กระทำ จากนั้นเขามีผลงานที่แสดงร่วมกับ พัก ซอ-จุน ในภาพยนตร์เรื่อง แอคชั่น ตลก Midnight Runners ในบทบาทนักเรียนตำรวจผู้ซึ่งฉลาดเรียนเก่งตามตำรา  และรวมถึงภาพยนตร์แนวลึกลับระทึกขวัญ เรื่อง Forgotten โดยเขาได้รับบทบาทของน้องชาย ผู้ไล่ล่าหาความจริงที่อยู่เบื้องหลังเหตุการณ์แปลกประหลาดที่เกิดขึ้นกับพี่ชายของเขาหลังจากถูกลักพาตัว 

**ชีวิตส่วนตัว**
คัง ฮา-นึล เข้ารับ การเกณฑ์ทหาร ในวันที่ 11 กันยายน 2560 โดยเขาจะประจำการในหน่วยงานตำรวจเป็นระยะเวลา 21 เดือน และมีกำหนดการปลดประจำการณ์ ในวันที่ 10 มิถุนายน 2562

**ผลงานการแสดง**

**ภาพยนตร์**

**ละครโทรทัศน์**

**วาไรตี้โชว์**

**มิวสิกวิดีโอ**

**ละครเวที**

**ผลงานเพลง**

**รางวัลและการเข้าชิง**

**อ้างอิง**

**แหล่งข้อมูลอื่น**
  Kang Ha-neul date=2019-09-27  at SEM Company - Kang Ha-neul- Kang Ha-neul
หมวดหมู่:นักร้องชายชาวเกาหลีใต้
หมวดหมู่:บุคคลจากปูซาน
หมวดหมู่:นักแสดงภาพยนตร์ชาวเกาหลีใต้
หมวดหมู่:นักแสดงชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:นายแบบเกาหลีใต้
หมวดหมู่:ผู้เข้าแข่งขันรายการรันนิ่งแมน
หมวดหมู่:ศิษย์เก่าจากมหาวิทยาลัยจุงอัง
หมวดหมู่:นักแสดงชายจากปูซาน
แม่แบบ:กล่องข้อมูล การแข่งขัน/doc

== การใช้งาน**

**Sport tournament series**

**Single sport tournament**

**ดูเพิ่ม**
 แม่แบบ:กล่องข้อมูล กิจกรรมการแข่งขันกีฬา- แม่แบบ:Infobox games
หมวดหมู่:กล่องข้อมูล
การแข่งขัน
สโมสรฟุตบอลแอร์ฟอร์ซ เซ็นทรัล ในฤดูกาล 2561

สโมสรฟุตบอลแอร์ฟอร์ซ เซ็นทรัล ในฤดูกาล 2561 เป็นฤดูกาลที่ 13 ติดต่อกันของ แอร์ฟอร์ซ เซ็นทรัล. ฤดูกาลนี้แอร์ฟอร์ซ เซ็นทรัล ได้เข้าร่วมการแข่งขันใน ไทยลีก, เอฟเอคัพ และ ลีกคัพ

**ผู้เล่นชุดแรก**

**นัดอุ่นเครื่องและกระชับมิตรก่อนเปิดฤดูกาล**

**การแข่งขัน**

**ภาพรวมสถิติ**

**การซื้อ-ขาย**
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561

**เข้า**

**ออก**

**ยืมตัว เข้า**

**ยืมตัว ออก**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ สโมสรฟุตบอลแอร์ฟอร์ซ เซ็นทรัล date=2017-04-25 -  เว็บไซต์ ไทยลีก date=2016-05-09 
หมวดหมู่:ฤดูกาลแข่งขันของสโมสรฟุตบอลแอร์ฟอร์ซ เซ็นทรัล
หมวดหมู่:สโมสรฟุตบอลในประเทศไทย ในฤดูกาล 2561
โคม่าจากการใช้ยา

โคม่าจากการใช้ยา หรือ บาร์บิทูเรตโคม่า เป็นภาวะโคม่าชั่วคราวอย่างหนึ่งที่ถูกทำให้เกิดขึ้นด้วยการให้ยาในกลุ่มบาร์บิทูเรตแก่ผู้ป่วย เช่น เพนโทบาร์บิทาล หรือไทโอเพนทาล มักถูกใช้เพื่อรักษาสภาพสมองระหว่างการผ่าตัดสมอง หรือเป็นวิธีท้ายๆ ในการรักษาผู้ป่วยชักต่อเนื่องบางรายที่ใช้ยากันชักไม่ได้ผล และในการรักษาภาวะความดันในกะโหลกขึ้นสูงตามหลังการบาดเจ็บต่อสมอง เป็นต้น
การทำโคม่าด้วยยามีผลข้างเคียงที่สำคัญหลายอย่าง ผู้ป่วยจะไม่สามารถหายใจเองได้และจะต้องใช้เครื่องช่วยหายใจตลอดเวลา การเคลื่อนไหวของกระเพาะอาหารและลำไส้จะลดลง อาจเกิดความดันเลือดต่ำซึ่งจะทำให้เลือดไปเลี้ยงสมองลดลงและอาจต้องใช้ยาเพิ่มความดันหลอดเลือด อาจเกิดโปแตสเซียมในเลือดต่ำ แผลกดทับ และการติดเชื้อที่บริเวณใส่สายสวนต่างๆ ได้
การทำโคม่าด้วยยานี้เป็นส่วนหนึ่งของวิธีการมิลวอกี ที่เคยเชื่อกันว่าสามารถรักษาผู้ป่วยโรคพิษสุนัขบ้าระยะแสดงอาการได้

**อ้างอิง**
หมวดหมู่:เวชบำบัดวิกฤต
ไวรัสโรคพิษสุนัขบ้า

ไวรัสโรคพิษสุนัขบ้า (Rabies virus) เป็นเชื้อไวรัสชนิดหนึ่งที่ทำให้เกิดโรคในระบบประสาท ทำให้เกิดโรคพิษสุนัขบ้าในสัตว์เลี้ยงลูกด้วยนมและในมนุษย์
การสร้างตัวไวรัสใหม่ทั้งหมดจะเกิดในโครงสร้างพิเศษในไซโตพลาสซึม โครงสร้างนี้พบเห็นได้ในเซลล์ผ่านการตรวจด้วยกล้องจุลทรรศน์ เรียกว่า เนกริบอดี ตามชื่อของ Adelchi Negri มีขนาดเส้นผ่านศูนย์กลาง 2-10 ไมโครเมตร โครงสร้างนี้มีความจำเพาะต่อโรคพิษสุนัขบ้า และถูกใช้ในการวินิจฉัยยืนยันโรคขั้นสุดท้ายด้วยการตรวจชิ้นเนื้อ
กองทัพกาบอง

กองทัพกาบอง (Forces armées gabonaises; "FAG") เป็นชื่อกองทัพอย่างเป็นทางการของประเทศกาบอง ก่อตั้งขึ้นเมื่อ พ.ศ. 2503

**รักษาสันติภาพ**

**อ้างอิง**
หมวดหมู่:องค์การที่ก่อตั้งในปี พ.ศ. 2504
หมวดหมู่:ประเทศกาบอง

หมวดหมู่:กองทัพแบ่งตามประเทศ
หมวดหมู่:กองกำลังสหภาพฝรั่งเศส
หมวดหมู่:กองทัพในทวีปแอฟริกา
แม่น้ำร็อยส์

แม่น้ำร็อยส์ (Reuss) เป็นแม่น้ำในประเทศสวิตเซอร์แลนด์ มีความยาวทั้งสิ้น 164 กิโลเมตร ครอบคลุมพื้นที่ลุ่มน้ำกว่า 3,426 ตารางกิโลเมตรในรัฐอูรี, รัฐลูเซิร์น และรัฐอาร์เกา แม่น้ำร็อยส์ถือเป็นแม่น้ำที่ใหญ่เป็นอันดับสี่ในประเทศรองจากแม่น้ำไรน์, แม่น้ำอาเร และแม่น้ำโรน แม่น้ำร็อยส์เป็นแม่น้ำที่ไหลมาจากช่องเขาฟูร์คาในเทือกเขาแอลป์
หมวดหมู่:แม่น้ำในประเทศสวิตเซอร์แลนด์
ทวารหนัก

ทวารหนัก
ทวารหนัก หรือ ตูด (anus) มาจากคำภาษาลาติน anus แปลว่า "วงแหวน" หรือ "วงกลม" เป็นรูเปิดตรงส่วนปลายของทางเดินอาหารของสัตว์ตรงข้ามกับปาก มีหน้าที่ในการควบคุมการปล่อยอุจจาระ, ของกึ่งแข็งที่ไม่เป็นที่ต้องการในระบบย่อยอาหาร ซึ่งขึ้นอยู่กับสัตว์แต่ละชนิด อาจรวมถึง สิ่งที่สัตว์ชนิดนั้นไม่สามารถย่อยได้ ส่วนที่เหลือของอาหารหลังสารอาหารถูกนำออกไปหมดแล้ว ตัวอย่างเช่น เซลลูโลสหรือลิกนิน (lignin), สิ่งที่อาจเป็นพิษหากคงอยู่ในทางเดินอาหาร และจุลินทรีย์ในลำไส้ (gut bacteria) ที่ตายแล้วหรือเกินจำเป็นรวมถึงสิ่งมีชีวิตร่วมอาศัย (endosymbiont) อื่น ๆ 
สัตว์ครึ่งบกครึ่งน้ำ สัตว์เลื้อยคลาน และนก ใช้ช่องเปิดช่องเดียวกันเรียกว่าทวารรวม (cloaca) สำหรับขับถ่ายของเสียทั้งของเหลวและของแข็ง, สำหรับร่วมเพศ และสำหรับวางไข่ สัตว์เลี้ยงลูกด้วยนมในชั้นย่อยโมโนทรีมมีทวารรวมเช่นกัน คาดว่าเป็นลักษณะที่สืบทอดจากสัตว์มีถุงน้ำคร่ำยุคแรกสุดผ่านสัตว์เลื้อยคลานกลุ่มเทอแรพซิด (therapsid) สัตว์มีกระเป๋าหน้าท้องมีช่องเปิดเดียวสำหรับขับของเหลวและของแข็ง และเพศเมียมีช่องคลอดแยกสำหรับการสืบพันธุ์ สัตว์เลี้ยงลูกด้วยนมกลุ่ม placentalia เพศหญิงมีช่องเปิดแยกสำหรับถ่ายอุจจาระ ขับปัสสาวะ และสืบพันธุ์ ส่วนเพศผู้มีช่องเปิดสำหรับอุจจาระ และอีกช่องสำหรับทั้งปัสสาวะและสืบพันธุ์แม้ช่องทางที่ไหลไปยังช่องเปิดนั้นแทบจะแยกกันอย่างสิ้นเชิง
การพัฒนาของทวารหนักเป็นขั้นตอนสำคัญในวิวัฒนาการของสัตว์หลายเซลล์

**ดูเพิ่ม**
 ช่องทวารหนัก (anal canal)- ภาวะรูทวารหนักไม่มีช่องเปิด (Imperforate anus) ความผิดปกติแต่กำเนิด

**อ้างอิง**

**แหล่งข้อมูลอื่น**
 ทวารหนัก
หมวดหมู่:ทวารหนัก
หมวดหมู่:ระบบทางเดินอาหาร
เบลเฟกอร์

ภาพ:Belphegor.jpg|right|thumb|เบลเฟกอร์ตามที่ถูกบรรยายไว้ในหนังสือ นิรยภูมินุกรม
เบลเฟกอร์ (Belphegor) หรือ บาอัลเพออร์ (בַּעַל-פְּעוֹר) คือเจ้าแห่งห้วงลึก เขาเป็นหนึ่งในเจ้านรกทั้งเจ็ด เป็นผู้ที่ทำให้มวลมนุษย์ค้นพบสิ่งต่างๆ เขาคอยให้คำแนะนำวิทยาการและความรู้ต่างๆแก่มนุษย์และทำให้มนุษย์ร่ำรวย ปีเตอร์ บินสเฟลด์ นักบวชและนักล่าแม่มดชาวเยอรมันในยุคกลางเชื่อว่าเบลเฟกอร์คอยล่อลวงมนุษย์ให้ขี้เกียจ หนังสือของเขายังระบุอีกว่า เบลเฟกอร์เป็นปีศาจตัวแทนแห่งความเกียจคร้าน ซึ่งเป็นหนึ่งในบาป 7 ประการในความเชื่อของคริสต์
หนังสือ นิรยภูมินุกรม ยังได้ระบุอีกว่า เบลเฟกอร์เคยเป็นทูตจากนรกประจำประเทศฝรั่งเศส คู่อริของเขาคือมารีย์ชาวมักดาลา หนึ่งในนักบุญองค์อุปถัมป์ของฝรั่งเศส

**อ้างอิง**
หมวดหมู่:ปิศาจ
เครื่องอิสริยาภรณ์โครเอเชีย

เครื่องอิสริยาภรณ์โครเอเชีย. ประธานาธิบดีโครเอเชีย ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.

**สาธารณรัฐโครเอเชีย**

**เหรียญที่ระลึก**

**รางวัลโดยรัฐบาล**
 รางวัลวลาดิเมียร์ นัซเซอร์ - ศิลปะวัฒนะธรรม และ ท้องถิ่น- รางวัลไอโว โฮวาร์ท - ผู้ทำคุณานุประโยชน์ด้านการกุศล และ อาสาสมัคร.- รางวัลฟรานโจ บูการ์ - นักกีฬา

**อ้างอิง**

หมวดหมู่:สังคมโครเอเชีย
สโมสรฟุตบอลสุพรรณบุรีในฤดูกาล 2561

ฤดูกาล 2561 เป็นฤดูกาลที่ 8 ของ สุพรรณบุรี ในฟุตบอล ไทยลีก ของสโมสรฟุตบอลสุพรรณบุรี. ตั้งแต่ปี ค.ศ. 2006–2007 และ ปี ค.ศ. 2013 ถึง ปัจจุบัน.

**ผู้เล่น**

**ผู้เล่นชุดปัจจุบัน**

**นัดก่อนเปิดฤดูกาลและนัดกระชับมิตร**

**การแข่งขัน**

**ภาพรวมสถิติ**

**ผู้ทำประตู**

**การซื้อ-ขาย**
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561

**เข้า**

**ออก**

**ยืมตัว เข้า**

**ยืมตัว ออก**

**อ้างอิง**
สุพรรณบุรี
2561
สโมสรฟุตบอลราชบุรี มิตรผลในฤดูกาล 2561

สโมสรฟุตบอลราชบุรี มิตรผลในฤดูกาล 2561 เป็นฤดูกาลที่ 6 ของ ราชบุรี มิตรผล ใน ไทยลีก ของสโมสรฟุตบอลราชบุรี มิตรผล. ตั้งแต่ปี พ.ศ. 2556 ถึง ปัจจุบัน.

**นัดกระชับมิตรก่อนเปิดฤดูกาล**

**การแข่งขัน**

**ภาพรวมสถิติ**

**การทำประตู**

**การซื้อ-ขาย**
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561

**เข้า**

**ออก**

**ยืมตัว เข้า**

**ยืมตัว ออก**

**อ้างอิง**

**แหล่งข้อมูลอื่น**
  เว็บไซต์สโมสรฟุตบอลจังหวัดราชบุรี date=2015-01-09 
หมวดหมู่:ฤดูกาลสโมสรฟุตบอลจังหวัดราชบุรี
หมวดหมู่:สโมสรฟุตบอลในประเทศไทย ในฤดูกาล 2561
จักรพรรดิคังซี (ละครโทรทัศน์)

จักรพรรดิคังซี  (จีน: 康熙王朝) (Kangxi Dynasty) เป็นละครโทรทัศน์ที่กล่าวถึงพระราชประวัติของจักรพรรดิคังซี นำแสดงโดย เฉิน เต้าหมิง, ซือซิน เกาหว่า, หลี่ หงเทา, หลิว ต้าอิ้น ออกอากาศทางช่อง 3 แฟมิลี

**เนื้อเรื่องย่อ**
ในรัชสมัยจักรพรรดิซุ่นจื้อปีที่ 18 โรคฝีดาษระบาดเข้ามาในวังหลวงสนมที่ซุ่นจื้อทรงโปรดสิ้นพระชนม์ด้วยโรคฝีดาษ จักรพรรดิซุ่นจื้อเสียพระทัยมาก ทำให้พระองค์ทรงตัดสินพระทัยออกผนวช เสี้ยวจ้วงไทเฮา ขึ้นกุมอำนาจราชสำนักโดยยก องค์ชายเสฺวียนเยี่ย (Xuanye) ซึ่งมีพระชนมายุเพียงแปดพรรษาขึ้นเป็นฮ่องเต้และเถลิงพระนามใหม่เป็นจักรพรรดิคังซี (Kangxi emperor)
หลังจากที่คังซี เถลิงราชสมบัติแล้ว คังซี ต้องเผชิญกับเอ๋าไป้ซึ่งกุมอำนาจราชสำนักไว้ เอ๋าไป้ และพวกขุนนางวางแผนโค่นบัลลังก์ คังซี ต้องเผชิญกับภัยรอบด้านแต่ในที่สุดคังซีก็โค่นเอ๋าไป้ลงได้ ปกครองประเทศอย่างผาสุก 
ต่อมา อู๋ซันกุ้ยซึ่งกุมกำลังทหารเป็นจำนวนมากคิดตั้งตัวเป็นใหญ่ คังซี ใช้สติปัญญาจนสามารถโค่นอู๋ซันกุ้ยลงได้หลังจากที่กำจัดอู๋ซันกุ้ยได้แล้วทายาทราชวงศ์หมิงก็คิดที่จะโค่นบัลลังก์ต้าชิงกอบกู้ราชวงศ์หมิงขึ้นอีกครั้งอีกทั้งราชสำนักก็ยังสั่นคลอนทำให้คังซี ท้อแท้พระทัยเป็นอันมากแต่แล้วคังซีก็ฝ่าฟันอุปสรรคเหล่านี้ไปได้โดยอาศัยขุนนางที่เป็นชาวฮั่นและกองกำลังทหารจากอู๋ซันกุ้ยกวาดล้างพวกกู้ชาติได้สำเร็จแต่แท้จริงแล้ว เจิ้งจิง ซึ่งเป็นทายาทของ เจิ้งเฉิงกง ก็ตั้งตัวเป็นใหญ่ที่เกาะไต้หวัน อีกทั้งเก่อเอ่อตานแห่งมองโกลก็พยายามโค่นราชวงศ์ชิง คังซีแก้ปัญหามองโกลโดยยกองค์หญิงสุดที่รักของพระองค์ให้อภิเษกสมรสกับเกอเอ่อตานทำให้วิกฤตที่ซีเป่ยคลี่คลายลงได้ นอกจากนี้ คังซียังใช้ซือเหลียงเป็แม่ทัพยกทัพปราบกบฏไต้หวันอีกด้วยจากนั้นพระองค์ก็มีรับสั่งให้นำทัพสองแสนกวาดล้างพรรคพวกที่เหลือของเก่อเอ่อตานสร้างความเป็นปึกแผ่นและนำความผาสุกมาสู่แผ่นดินต้าชิง
ต่อมา เสี้ยวจ้วงไทเฮา สวรรคตองค์รัชทายาทและบรรดาขุนนางทั้งหลายสมคบคิดกันโค่นล้มราชบัลลังก์ คังซี กำจัดรัชทายาทนำมาซึ่งปัญหาการแตกแยกจึงมีพระบรมราชโองการประกาศรัชทายาทที่จะสืบแทนราชบัลลังก์แทนพระองค์ต่อเหล่าขุนนางและองค์ชายทั้งหลาย ต่อมา คังซีก็สิ้นพระชนม์โดยไม่มีใครล่วงรู้ความลับที่แท้จริงของราชโองการ

**นักแสดง**

**นักแสดงนำ**
เฉิน เต้าหมิง รับบท จักรพรรดิคังซี
*ซือซิน เกาหว่า รับบท เสี้ยวจ้วงไทเฮา
*เกา หลานคุน รับบท หมิงซู่- เหยา ฉางอัน รับบท เอ๋าไป้- เกา เทียนห้าว รับบท อิ้นจือ- ซู เหยิน รับบท สนมถังจีหยา- เกา หยงเสียง รับบท อู๋ ซานกุ้ย- หลิว จุน รับบท จักรพรรดิซุ่นจื้อ

**อ้างอิง**

**ดูเพิ่ม**
 จักรพรรดิคังซี

**แหล่งข้อมูลอื่น**
 0331137-   Kangxi Dynasty on Sina.com
หมวดหมู่:ซีรีส์โทรทัศน์จีน
โรคฮิสทิโอไซต์เซลล์ลางเกอร์ฮานส์

โรคฮิสทิโอไซต์เซลล์ลางเกอร์ฮานส์ (Langerhans cell histiocytosis, LCH) เป็นโรคหายากอย่างหนึ่ง ผู้ป่วยจะมีเซลล์ลางเกอร์ฮานส์เจริญมากผิดปกติอยู่โคลนหนึ่ง เซลล์นี้ปกติจะอยู่ในไขกระดูก เมื่อเป็นโรคแล้วจะสามารถออกมาเจริญภายนอกและแทรกเข้าไปเจริญอยู่ในผิวหนังหรือต่อมน้ำเหลืองได้ โรคนี้แสดงอาการได้หลายแบบ ตั้งแต่เป็นก้อนรอยโรคที่กระดูกเพียงตำแหน่งเดียว หรือแสดงอาการออกหลายๆ ระบบก็ได้ โรคนี้อยู่ในกลุ่มของโรคที่เรียกว่าฮิสติโอไซโตซิส หรือโรคฮิสติโอไซต์ ซึ่งมีการเจริญผิดปกติของฮิสติโอไซต์ (ชื่อเดิมของเซลล์เดนไดรต์ที่ถูกกระตุ้นแล้ว และแมโครฟาจ) โรคนี้มีความสัมพันธ์กับโรคเม็ดเลือดขาวเจริญผิดปกติโรคอื่นๆ เช่น มะเร็งเม็ดเลือดขาว หรือมะเร็งต่อมน้ำเหลือง เป็นต้น
หมวดหมู่:ความผิดปกติทางผิวหนังที่สัมพันธ์กับโมโนไซต์และแมโครฟาจ
หมวดหมู่:ฮีสติโอไซโตซิส
หมวดหมู่:โรคหายาก
ช็อง อึน-แช

ช็อง อึน-แช (ฮันกึล: 정은채; โรมัน: Jeong Eun-chae) มีชื่อจริงว่า ช็อง โซล-มี (ฮันกึล: 정솔미; โรมัน: Jeong Sol-mi) เกิดเมื่อวันที่ 24 พฤศจิกายน 2529 เป็น นางแบบและนักแสดงหญิงชาวเกาหลีใต้ มีผลงานเด่น ได้แก่ ภาพยนตร์เรื่อง Nobody's Daughter Haewon (2556)
โดยในปี 2556 เธอได้ปล่อยอีพีอัลบั้ม แนวเพลงอินดีโฟล์ก ออกมา โดยใช้ชื่อของเธอเองเป็นชื่ออัลบั้ม

**ชีวิตช่วงต้น**
ในวัยเด็ก ช็อง อึน-แช และครอบครัว เคยย้ายไปอยู่ที่ลอนดอน ประเทศอังกฤษ เป็นเวลา 2ปี เนื่องจากหน้าที่การงานของคุณพ่อของเธอ ก่อนที่เธอจะกลับไปที่ลอนดอนอีกครั้งตอนอายุ 15ปี เพื่อศึกษาต่อในระดับชั้นมัธยมปลายและต่อด้วยระดับอุดมศึกษาที่ Central Saint Martins ในสาขา การออกแบบสิ่งทอ โดยระหว่างที่เธอกำลังศึกษาอยู่นั้นเธอมีความคิดที่จะเป็นนักแสดงเธอจึงตัดสินใจกลับมาที่เกาหลี หลังจากอยู่ศึกษาที่ประเทศอังกฤษนานหลายปี

**อาชีพ**
ช็อง อึน-แช เริ่มต้นอาชีพนักแสดงของเธอด้วยการรับบทบาทสมทบในภาพยนตร์เรื่อง มหาเวทย์สงครามสะท้านโลก ในปี 2553 ซึ่งร่วแสดงกับ คัง ดง-วอน และ โก ซู โดยเธอได้รับคำวิจารณ์ที่ดีในฐานะนักแสดงหน้าใหม่ จนในปี 2556 เธอได้รับบทนำในภาพยนตร์ของผู้กำกับ ฮง ซาง-ซู เรื่อง Nobody's Daughter Haewon ซึ่งภาพยนตร์เรื่องนี้ส่งผลให้เธอได้รับการเสนอเข้าชิงรางวัล "นักแสดงหญิงหน้าใหม่" ในหลาย ๆ เวที และทำให้เธอเป็นที่รู้จักมากขึ้น

**ผลงาน**

**ภาพยนตร์**

**ละครโทรทัศน์**

**มิวสิกวิดีโอ**

**ผลงานเพลง**

**รายการวิทยุ**

**รางวัลและการเข้าชิง**

**อ้างอิง**

**แหล่งข้อมูลอื่น**
 Jung Eun-chae- Jung Eun-chae
หมวดหมู่:บุคคลจากปูซาน
หมวดหมู่:นักร้องหญิงชาวเกาหลีใต้
หมวดหมู่:นักแสดงหญิงชาวเกาหลีใต้
หมวดหมู่:นักแสดงภาพยนตร์ชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้‏‎
หมวดหมู่:นางแบบเกาหลีใต้
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2529
หมวดหมู่:นักแสดงหญิงจากปูซาน
บาร์บาทอส

ไฟล์:Ill dict infernal p0093-79 barbatos.jpg|thumb|บาร์บาทอสตามที่ถูกอธิบายไว้ในหนังสือ นิรยภูมินุกรม ฉบับที่ 6
บาร์บาทอส (Barbatos) เป็นเอิร์ลและดยุกแห่งขุมนรก เขาปกครองนรกแดนใต้และมีปิศาจในอาณัติ 30 กอง เขาสามารถพูดคุยกับสัตว์ สามารถบอกอนาคต ทำให้สหายและผู้ปกครองคืนดีกัน และสามารถนำพาผู้คนให้พบสมบัติที่ถูกพรางไว้ด้วยอาคม เขามีราชาอยู่ 4 ตนเป็นสหายซึ่งช่วยบังคับบัญชากองปิศาจของเขา
ชื่อของเขามาจากภาษาละตินว่า "บาร์บาตุส" (Barbatus) ซึ่งมีความหมายว่า "ปราชญ์ผู้เฒ่าเครายาวแห่งขุมนรก" บาร์บาทอสเป็นปิศาจตนที่ 8 ตามที่ระบุไว้ในหนังสือ กุญแจย่อยของโซโลมอน แต่ถูกจัดเป็นปีศาจตนที่ 6 ในหนังสือฐานานุกรมปิศาจ
หมวดหมู่:ปิศาจ
หมวดหมู่:เมืองในแคว้นบูร์กอญ-ฟร็องช์-กงเต

บูร์กอญ-ฟร็องช์-กงเต
หมวดหมู่:แคว้นบูร์กอญ-ฟร็องช์-กงเต
อาการกลัวตัวเลข

ไฟล์:Nagashi-soba in Yamagata Japan.jpg|thumb|อาการกลัวเลขสี่ ทำให้มีการข้ามเลขสี่ไปในร้านโซบะแห่งหนึ่งในยามากาตะ
อาการกลัวตัวเลข ( numerophobia, arithmophobia, mathematics anxiety) เป็นโรควิตกกังวล ที่มีอาการกลัวเลขหรือคณิตศาสตร์อย่างรุนแรงและไม่สมเหตุสมผล บางทีอาจเกิดขึ้นกับบางเลขเท่านั้น
ในขณะเดียวกันอาจเหมาะรวมถึงอาการกลัวคณิตศาสตร์และการคำนวณ (Mathematical anxiety) ซึ่งเป็นอาการที่กังวลหรือไม่มั่นใจในการทำโจทย์ปัญหหรือคิดคำนวณทางคณิตศาสตร์

**อาการกลัวตัวเลขเฉพาะ**
อาการกลัวเลขสิบสาม (triskaidekaphobia) 
*อาการกลัวเลขสี่ (tetraphobia)

**อ้างอิง**
หมวดหมู่:โรคกลัว
อาการกลัวสี

อาการกลัวสีแดง เรียกว่า erythrophobia
อาการกลัวสี () เป็นโรคกลัวต่อสีอย่างรุนแรงและไม่สมเหตุสมผล มักเป็นการตอบสนองที่มีเงื่อนไข (conditioned response) แม้อาการกลัวทางคลินิคต่อสีจะพบได้ไม่บ่อยนัก สีสามารถนำไปสู่การเปลี่ยนแปลงทางฮอร์โมนและการตอบสนองทางจิตวิทยา 
ชนิดย่อยของอาการกลัวสี คือ อาการกลัวสีฟ้า (cyanophobia) ซึ่งหมายถึงอาการกลัวจำเพาะสีฟ้า

**อาการกลัวอื่น ๆ ที่คล้ายกัน**

**อ้างอิง**
หมวดหมู่:โรคกลัว
หมวดหมู่:สี
คริสตา แมคออลิฟ

ชารอน คริสตา แมคออลิฟ  (เกิด ชารอน คริสตา คอร์ริแกน; 2 กันยายน ค.ศ. 1948 – 28 มกราคม ค.ศ. 1986) เป็นคุณครูชาวอเมริกันจากคอนโคด, รัฐนิวแฮมป์เชอร์ แมคออลิฟเป็นสมาชิกหนึ่งในเจ็ดที่เสียชีวิตจากเหตุภัยพิบัติกระสวยอวกาศแชลเลนเจอร์ในระหว่างการเปิดตัวภารกิจ STS-51-L
แมคออลิฟได้รับปริญญาตรีในสาขาครุศาสตร์ และประวัติศาสตร์ จากมหาวิทยาลัยรัฐแฟรมมิงแฮมในปี ค.ศ. 1970 และได้ปริญญาโทด้านการดูแลการศึกษาและบริหาร จากมหาวิทยาลัยรัฐโบวี่ในปี ค.ศ. 1978 แมคออลิฟเข้ารับตำแหน่งคุณครูสังคมที่โรงเรียนมัธยมต้นคอนโคดในรัฐนิวแฮมป์เชอร์ ในปี ค.ศ. 1983
ในปี ค.ศ. 1985 แมคออลิฟได้รับการคัดเลือกเข้าร่วมในโครงการ นาซา คุณครูในโครงการอวกาศ ซึ่งเธอได้รับคัดเลือกจากคนมากกว่า 11,000 คน ในฐานะที่แมคออลิฟได้เป็นหนึ่งในสมาชิกคนหนึ่งของภารกิจ STS-51-L แมคออลิฟได้วางแผนไว้ว่า เธอจะกลับลงมาเป็นครูครั้งที่สอง และจะสอนเรื่องเกี่ยวกับกระสวยอวกาศชาเลนเจอร์ เมื่อวันที่ 28 มกราคม ค.ศ. 1986 กระสวยอวกาศชาเลนเจอร์ได้เกิดระเบิดขึ้น หลังจากกระสวยอวกาศขึ้นได้เพียง 72 วินาที หลังจากที่เธอเสียชีวิต โรงเรียนและกองทุนศึกษาได้รับการตั้งชื่อเพื่อเป็นเกียรติแก่เธอ และในปี ค.ศ. 2004 แมคออลิฟได้รับรางวัล Medal of Honor Medal of Honorium

**อ้างอิง**

**เชิงอรรถ**
isbn=0-8032-6182-9.
*isbn=0-8032-6411-9.
*.

**หนังสืออ่านเพิ่มเติม**
url=https://archive.org/details/challengersinspi00newy.

**แหล่งข้อมูลอื่น**
 Official NASA biography- Christa's Lost Lessons- The Christa Corrigan McAuliffe Collection at the Henry Whittemore Library in Framingham State College
*0969691- Christa McAuliffe Planetarium- Christa Corrigan McAuliffe Center for Education and Teaching Excellence
หมวดหมู่:บุคคลที่เกิดในปี พ.ศ. 2491
หมวดหมู่:บุคคลที่เสียชีวิตในปี พ.ศ. 2529
หมวดหมู่:นักบินอวกาศชาวอเมริกัน
หมวดหมู่:นักบินอวกาศหญิง
หมวดหมู่:นักบินอวกาศพลเรือนนาซา
หมวดหมู่:ครูชาวอเมริกัน
สนร่ม

สนร่ม (Sciadopitys verticillata; ภาษาอังกฤษ:  koyamaki หรือ Japanese umbrella-pine) เป็นสนที่เป็นไม้พื้นเมืองของญี่ปุ่น เป็นพืชชนิดเดียวในวงศ์ Sciadopityaceae และสกุล Sciadopitys  จัดเป็นฟอสซิลมีชีวิตโดยไม่มีพืชที่มีความสัมพันธ์ใกล้ชิด และพบเป็นฟอสซิลมาตั้งแต่เมื่อ 230 ล้านปีก่อน ชื่อของสกุลมาจาก ภาษากรีก  sciado- หมายถึง "เงา" และ pitys, หมายถึง สน ชื่อสปีชีส์หมายถึง เป็นวงรอบ พืชชนิดนี้ถูกเลือกใช้เป็นตราประจำพระองค์ของเจ้าชายฮิซะฮิโตะแห่งอะกิชิโนะ รัชทายาทอันดับที่สามของญี่ปุ่น 
Sciadopitys verticillata จาก "Flore des serres et des jardins de l'Europe"
สนร่มเป็นพืชไม่ผลัดใบ สูงได้ถึง 15–27 m มีกิ่งสีน้ำตาลมีกิ่งที่เปลี่ยนเป็นสีเขียวยาว  7–12 cm เรียงเป็นวงเรียกคลาโดด (cladodes) ทำหน้าที่สังเคราะห์ด้วยแสงแทนใบ  โคนยาว 6–11 cm แก่เต็มที่ภายใน 18 เดือน เกล็ดจะเปิดเพื่อปล่อยเมล็ดออกมา 
สนร่มเป็นไม้ที่นิยมใช้แต่งสวน แต่โตช้า พืชชนิดนี้นำเข้าสู่ทวีปยุโรปครั้งแรกโดย John Gould Veitch ในเดือนกันยายน พ.ศ. 2403 
มีข้อโต้เถียงเกี่ยวกับพืชวงศ์นี้ที่พบที่ทะเลบอลติก หลักฐานจากฟอสซิลขนาดเล็กและขนาดใหญ่แสดงความเกี่ยวข้องกับสกุล  Pinus  แต่สารเคมีและโครงสร้างภายในแสดงความใกล้เคียงกับสกุล Agathis หรือ Sciadopitys.

**อ้างอิง**

**แหล่งข้อมูลอื่น**
 Sciadopitys verticillata-  Arboretum de Villardebelle Photos: foliage, immature cones-  Arboretum de Villardebelle Photo: mature cone-  Conifers of UBC-  Gymnosperm Database-  Photos of plant habit date=2016-03-03 -  Images: Cone, Leaf, Seeds Flavon's Wild herb and Alpine plants

หมวดหมู่:พืชเมล็ดเปลือย
อิลิมิเนชั่น แชมเบอร์ (2018)

อิลิมิเนชั่น แชมเบอร์ (2018)  (Elimination Chamber (2018)) เป็นรายการเพย์-เพอร์-วิวมวยปล้ำอาชีพของWWE สำหรับค่ายรอว์ โดยมีกำหนดจัดวันที่ 25 กุมภาพันธ์ 2018 ณ สนาม T-Mobile Arena ที่เมืองParadise, Nevada เป็นครั้งแรกที่มีแมตช์แชมเบอร์ของผู้หญิง และยังเป็นครั้งแรกที่แมตช์แชมเบอร์ของผู้ชายมีผู้เข้าร่วมถึง7คน นอกจากนี้ยังเป็นเพย์-เพอร์-วิวสุดท้ายของค่ายรอว์ก่อนจะเป็นเพย์-เพอร์-วิวแบบรวมค่ายทั้งรอว์และสแมคดาวน์หลังเรสเซิลเมเนีย ครั้งที่ 34

**ผล**

**ลำดับคัดออกฝั่งหญิง**

**ลำดับคัดออกฝั่งชาย**

**อ้างอิง**

**ดูเพิ่ม**
รายชื่อรายการเพย์-เพอร์-วิวของดับเบิลยูดับเบิลยูอี
*ดับเบิลยูดับเบิลยูอี อิลิมิเนชั่น แชมเบอร์

**แหล่งข้อมูลอื่น**
 Elimination Chamber Official Website
หมวดหมู่:มวยปล้ำอาชีพในปี พ.ศ. 2561
หมวดหมู่:รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2561
หมวดหมู่:ดับเบิลยูดับเบิลยูอี อิลิมิเนชั่น แชมเบอร์
วิกิพีเดีย:เสนอบทความคุณภาพ/วีรชนแห่งสหพันธรัฐรัสเซีย

=== วีรชนแห่งสหพันธรัฐรัสเซีย**
วีรชนแห่งสหพันธรัฐรัสเซีย ถูกเสนอเมื่อ 31 มกราคม พ.ศ. 2561 และจะได้รับการพิจารณาภายในวันที่ 14 กุมภาพันธ์ พ.ศ. 2561
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 28 กุมภาพันธ์ พ.ศ. 2561
 เสนอชื่อโดย Tvcccp  (cn:Yesona)  (Talk)  เป็นบทความที่แปลจากวิกิพีเดียภาษาอังกฤษซึ่งเป็นบทความคุณภาพอยู่แล้วครับ
สนับสนุน 
# แก้ไขตามเสนอการปรับปรุงแล้ว --เก็บตกจบแล้วจ้า (พูดคุย) 16:13, 15 กุมภาพันธ์ 2561 (ICT)
#
คัดค้าน
#
#
เสนอแนะการปรับปรุง
# มีข้อผิดพลาดในการแปลหลายจุด เช่น ในประโยคต่อไปนี้ --210.1.21.126 19:34, 31 มกราคม 2561 (ICT)
#* Its sic is always worn in full size; there is no ribbon bar or rosette that can be worn in lieu of the medal.
#* Submarine captain Gennady Lyachin, of the Kursk, which sank after an explosion in 2000 ... Lyachin was posthumously awarded the title, and the members of his crew were awarded with the Order of Courage
ข้อสอง  ส่วนข้อหนึ่งคุณช่วยบอกผมได้เปล่าครับว่าอยู่จุดใหน่ในวิกิพีเดียภาษาอังกฤษ ผมหาไม่เจอ ผมจะทำการแปลใหม่ ขอบคุณครับ--Tvcccp  (cn:Yesona)  (Talk)  19:51, 31 มกราคม 2561 (ICT)
: ผมเจอจุดนี้แล้ว ขอโทษด้วยครับ--Tvcccp  (cn:Yesona)  (Talk)  19:53, 31 มกราคม 2561 (ICT)
:: K-141 เป็นเรือดำน้ำชั้น Oscar นะครับ ที่แก้ยังไม่ถูก --210.1.21.126 19:59, 31 มกราคม 2561 (ICT)
: ผมแก้เป็น «กัปตันเรือดำน้ำ เค-141 คูสค์ ชั้นออสการ์» ครับ--Tvcccp  (cn:Yesona)  (Talk)  20:05, 31 มกราคม 2561 (ICT)
::ส่วนข้อหนึ่ง  ผมแก้เป็น «เหรียญที่สวมอยู่เสมอต้องเป็นเหรียญขนาดเต็ม โดยที่ไม่มีแพรแถบและดอกกุหลาบที่สามารถสวมใส่แทนเหรียญได้» ครับ --Tvcccp  (cn:Yesona)  (Talk)  01:07, 2 กุมภาพันธ์ 2561 (ICT)
#ยังมีบางประโยค เขียนสั้นๆว่า 1842 ควรจะเพิ่ม ค.ศ ด้วยนะครับ เพราะอาจทำให้ผู้อ่านงง ว่าพ.ศ หรือ ค.ศ. --ร้อยตรี โชคดี (พูดคุย) 20:38, 1 กุมภาพันธ์ 2561 (ICT)
ตัวอย่างประโยค: พวกเขาดำลงไปที่ด้านล่างสุดของมหาสมุทรอาร์กติกที่ขั้วโลกเหนือเมื่อวันที่ 10 มกราคม 2008 พวกเขาได้รับรางวัลจาก "ความกล้า... --ร้อยตรี โชคดี (พูดคุย) 20:41, 1 กุมภาพันธ์ 2561 (ICT)
:  ใช้เป็น ค.ศ.  ทั้งบทความครับ--Tvcccp  (cn:Yesona)  (Talk)  01:07, 2 กุมภาพันธ์ 2561 (ICT)
ดันทาเลียน

ภาพ:Dantalion Seal.gif|200px|thumb|ดวงตราของดันทาเลียน ในหนังสือกุญแจย่อยของโซโลมอน
ดันทาเลียน (Dantalion) เป็นดยุกแห่งขุมนรก เขามีปิศาจในอาณัติทิ้งสิ้น 36 กอง ดันทาเลียนเป็นปิศาจลำดับที่ 71 จาก 72 ตนของซาโลมอน คำอธิบายของดันทาเลียนที่ปรากฏอยู่ในหนังสือ กุญแจย่อยของโซโลมอน ระบุไว้ว่า: "ดวงจิตที่ 71 คือดันทาเลียน เขาเป็นดยุกผู้ยิ่งใหญ่และทรงอำนาจ ปรากฏกายในหลายใบหน้า ทั้งใบหน้าของชายและหญิง เขามีหนังสือเล่มหนึ่งในมือขวา หน้าที่เขาคือการสอนศิลปะสรรพวิทยาการสู่ผู้คน และป่าวประกาศความลับของผู้คน เพื่อให้ผู้คนรู้ว่าเขาทราบความนึกคิดของทุกบุรุษและสตรี และสามารถเปลี่ยนความรู้สึกนึกคิดอย่างนั้นได้ตามที่เขาต้องการ เขาสามารถทำให้คนเกิดความรัก แสดงข้อเหมือนกันของทั้งสอง ทำให้ผู้คนเห็นพ้องว่าทั้งสองคู่ควรแก่กัน ให้ทั้งสองอยู่ในสถานที่ใดในโลกที่พวกเขาต้องการ"
หมวดหมู่:ปิศาจ
แม่แบบ:RWB Internet lists

ใน พ.ศ. 2549 องค์กรนักข่าวไร้พรมแดน (Reporters sans frontières, RSF) องค์การไม่แสวงหาผลกำไรเอกชนนานาชาติ ซึ่งมีฐานดำเนินงานอยู่ที่ปารีส และสนับสนุนเสรีภาพสื่อ เริ่มเผยแพร่รายชื่อ "ศัตรูของอินเทอร์เน็ต" องค์กรจัดให้ประเทศอยู่ในกลุ่มนี้เพราะว่า "ประเทศเหล่านี้ไม่เพียงแต่สามารถเซ็นเซอร์ข่าวสารและข้อมูลออนไลน์เท่านั้น แต่ยังสามารถปิดกันผู้ใช้อินเทอร์เน็ตอย่างเป็นระบบ" ใน พ.ศ. 2550 รายชื่อที่สองซึ่งมีประเทศที่อยู่ "ภายใต้การสอดแนม (Under Surveillance)" (แต่เดิมเรียกว่าภายใต้การเฝ้าดู หรือ Under Watch) ถูกเพิ่มเข้ามา
ศัตรูของอินเทอร์เน็ตในปัจจุบัน:- Bahrain: พ.ศ. 2555 – ปัจจุบัน- Belarus: พ.ศ. 2549 – 2551, พ.ศ. 2555 – ปัจจุบัน- People's Republic of China: พ.ศ. 2551 – ปัจจุบัน- Cuba: พ.ศ. 2549 – ปัจจุบัน- Ethiopia: พ.ศ. 2557 – ปัจจุบัน- India: พ.ศ. 2557 – ปัจจุบัน- Iran: พ.ศ. 2549 – ปัจจุบัน- North Korea: พ.ศ. 2549 – ปัจจุบัน- Pakistan: พ.ศ. 2557 – ปัจจุบัน- Russia: พ.ศ. 2557 – ปัจจุบัน- Saudi Arabia: พ.ศ. 2549 – ปัจจุบัน- Sudan: พ.ศ. 2557 – ปัจจุบัน- Syria: พ.ศ. 2549 – ปัจจุบัน- Turkmenistan: พ.ศ. 2549 – ปัจจุบัน- United Arab Emirates: พ.ศ. 2557 – ปัจจุบัน- United Kingdom: พ.ศ. 2557 – ปัจจุบัน- United States: พ.ศ. 2557 – ปัจจุบัน- Uzbekistan: พ.ศ. 2549 – ปัจจุบัน- Vietnam: พ.ศ. 2549 – ปัจจุบัน
อดีตศัตรูของอินเทอร์เน็ต:- Egypt: พ.ศ. 2549 – 2553- Myanmar: พ.ศ. 2549 – 2556- Tunisia: พ.ศ. 2549 –2554
ประเทศที่อยู่ภายใต้การสอดแนม:- Australia: พ.ศ. 2552 – ปัจจุบัน- Egypt: พ.ศ. 2554 – ปัจจุบัน- Eritrea: พ.ศ. 2551 –2552, พ.ศ. 2554 – ปัจจุบัน- France: พ.ศ. 2554 – ปัจจุบัน- Kazakhstan: พ.ศ. 2551 – ปัจจุบัน- Malaysia: พ.ศ. 2551 – 2552, พ.ศ. 2554 – ปัจจุบัน- South Korea: พ.ศ. 2552 – ปัจจุบัน- Sri Lanka: พ.ศ. 2551 –2552 , พ.ศ. 2554 – ปัจจุบัน- Thailand: พ.ศ. 2551 – ปัจจุบัน- Tunisia: พ.ศ. 2554 – ปัจจุบัน- Turkey: พ.ศ. 2553 – ปัจจุบัน
อดีตประเทศที่อยู่ภายใต้การสอดแนม:- Bahrain: พ.ศ. 2551 – 2552 และ พ.ศ. 2554 - Belarus: พ.ศ. 2552 – 2554 - India: พ.ศ. 2552 – 2556- Jordan: พ.ศ. 2551- Libya: พ.ศ. 2551 และ พ.ศ. 2554- Russia: พ.ศ. 2553 – 2557- Tajikistan: พ.ศ. 2552- United Arab Emirates: พ.ศ. 2552 – พ.ศ. 2556- Venezuela: พ.ศ. 2554- Yemen: พ.ศ. 2551 – 2552
ตอนที่รายชื่อ "ศัตรูของอินเทอร์เน็ต" ถูกเผยแพร่เป็นครั้งแรกในปี 2549 มีทั้งหมด 13 ประเทศที่อยู่ในรายชื่อ จาก 2549 ถึง 2555 จำนวนประเทศลดลงเหลือ 10 ประเทศและเพิ่มไปเป็น 12 ประเทศ รายชื่อไม่ได้รับการอัพเดทจนปี 2556 ในปี 2557 รายชื่อเพิ่มเป็น 19 ประเทศเมื่อเน้นการสอดแนมและการเซ็นเซอร์บนอินเทอร์เน็ต รายชื่อไม่ได้รับการอัพเดทในปี 2558
รายชื่อ "ประเทศที่อยู่ภายใต้การสอดแนม" ถูกเผยแพร่ในปี 2551 มีรายชื่อทั้งหมด 10 ประเทศ ระหว่างปี 2551 และ 2555 จำนวนเพิ่มเป็น 16 จากนั้นลดลงมาเหลือ 11 ประเทศ รายชื่อไม่ได้รับการอัพเดทในสามปีต่อมา
References
มีร์ จาฟาร์

มีร์ จาฟาร์ อาลี คาน บาฮาดูร์  (Mir Jafar Ali Khan Bahadur) เป็นขุนนางผู้ครองเบงกอลคนแรกภายใต้การสนับสนุนของบริษัทอินเดียตะวันออกของบริเตน เดิมทีเขาเป็นผู้บัญชาการทหารของแคว้นเบงกอล เขาได้แสร้งทำเป็นจงรักภักดีต่อ นาวับศรีรัช อุดดอลา ว่าจะนำทัพ 50,000 นายออกรบกับอังกฤษ แต่ลับหลังเขากลับแอบติดต่อกับพันเอกรอเบิร์ต ไคลฟ์ แห่งบริษัทอินเดียตะวันออก โดยพันเอกไคลฟ์รับปากว่า ถ้าเขานำทัพเข้าร่วมกับฝ่ายอังกฤษในยุทธการที่ปลาศีแล้ว อังกฤษจะตั้งเขาเป็นเจ้าพระยาเบงกอลคนใหม่ ท้ายที่สุด อังกฤษก็ได้รับชัยชนะในยุทธการที่ปลาศี และแต่งตั้งมีร์ จาฟาร์ เป็นเจ้าพระยาคนใหม่
เมื่อจาฟาร์ได้ขึ้นเป็นเจ้าพระยาเบงกอล (นาวับแห่งเบงกอล) เขาก็เอื้อประโยชน์แก่อังกฤษมากมาย ทั้งยอมจ่ายเงินจำนวน 17.7 ล้านรูปีแก่อังกฤษเป็นค่าปฏิกรรมการโจมตีป้อมกัลกัตตา และยังให้สินบนตอบแทนแก่เจ้าหน้าที่ของบริษัทที่ช่วยให้เขาได้เป็นเจ้าพระยา โดยพันเอกไคลฟ์ได้รับเงินกว่าสองล้านรูปี, วิลเลียม วัตต์ หัวหน้าโรงงานบริษัทฯ ได้รับกว่าหนึ่งล้าน การกระทำของจาฟาร์นี้สร้างความขุ่นเคืองให้แก่จักรพรรดิแห่งโมกุลอย่างมาก โดยมองว่าจาฟาร์เป็นคนขายชาติ เมื่อเวลาผ่านไปซักระยะหนึ่ง จาฟาร์ก็ตระหนักว่าบริษัทฯไม่มีวันเลิกตอดเล็กตอดน้อยเอาผลประโยชน์จากเขาแน่ และเขาก็ไม่อยากเป็นเบี้ยล่างของอังกฤษอีกต่อไป จาฟาร์พยายามดึงพวกบริษัทอินเดียตะวันออกของเนเธอร์แลนด์เข้ามาในเกมการเมืองนี้ อย่างไรก็ตาม แผนของจาฟาร์เป็นอันล่มไปเมื่ออังกฤษมีชัยเหนือเนเธอร์แลนด์ในยุทธการที่จินสุราเมื่อพฤศจิกายน ค.ศ. 1759 ในปีต่อมา อังกฤษได้บีบให้จาฟาร์สละตำแหน่งแก่มีร์ คาซิม ผู้เป็นลูกเขย
อย่างไรก็ตาม มีร์ คาซิม ผู้เป็นลูกเขย กลับพยายามนำเบงกอลเป็นอิสระและขัดขวางอิทธิพลของบริษัทฯในเบงกอล ความไม่ลงรอยกับอังกฤษนี้ ทำให้ในปี 1763 คาซิมได้นำกำลังบุกเมืองปัฏนา และสังหารชาวยุโรปมากมาย อังกฤษได้ปลดคาซิมและคืนตำแหน่งให้แก่จาฟาร์ ส่วนคาซิมก็ไปร่วมมือกับแคว้นอวัธและราชสำนักโมกุลในการทำสงครามกับบริษัทฯในวันที่ 22 ตุลาคม ค.ศ. 1764 แม้ฝ่ายเบงกอลจะมีกำลังมากถึง 40,000 นาย แต่ก็พ่ายแพ้ให้กับกองทหารของบริษัทที่มีกำลัง 7,000 คน

**อ้างอิง**
1765
หมวดหมู่:ชาวอินเดียเชื้อสายอาหรับ
หมวดหมู่:บุคคลในสงครามเจ็ดปี
วันยุทธเวหาที่บริเตน

วันยุทธเวหาที่บริเตน (Battle of Britain Day) เป็นชื่อที่ตั้งให้แก่วันที่ 15 กันยายน ค.ศ. 1940 ซึ่งเกิดยุทธการทางอากาศเป็นวงกว้างในช่วงยุทธการที่บริเตน
ในวันนั้น ลุฟท์วัฟเฟอได้เริ่มเข้าโจมตีกรุงลอนดอนทุกครั้ง ด้วยจำนวนเครื่องบินรบราวประมาณ 1,500 ลำได้เข้ามามีส่วนร่วมในการรบทางอากาศซึ่งได้ยืดเยื้อจนกระทั่งถึงช่วงค่ำ การปฏิบัติครั้งนี้เป็นจุดสูงสุดของยุทธการที่บริเตน 
ในช่วงภายหลังของการโจมตี ฮิตเลอร์ได้เลื่อนปฏิบัติการสิงโตทะเลออกไป หลังจากได้รับความพ่ายแพ้ในช่วงกลางวัน ลุฟท์วัฟเฟอได้หันเหความสนใจไปกับการโจมตีสายฟ้าแลบหรือเดอะบลิตซ์ การทัพช่วงกลางคืนซึ่งได้กินเวลาไปจนกระทั่งเดือนพฤษภาคม ค.ศ. 1941
วันยุทธเวหาที่บริเตนในปัจจุบันนั้นได้กลายเป็นวันรำลึกประจำปีของการสู้รบในสหราชอาณาจักร ในแคนาดา, การรำลึกจะเกิดขึ้นในวันอาทิตย์ของเดือนกันยายน

**อ้างอิง**
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:การสงครามทางอากาศ
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:ยุทธเวหาที่บริเตน
อาร์ชดยุกคาร์ล คริสเตียนแห่งออสเตรีย

อาร์ชดยุกคาร์ล คริสเตียนแห่งออสเตรีย (Erzherzog Carl Christian von Österreich ; 28 สิงหาคม พ.ศ. 2497) เป็นขุนนางชาวเบลเยียม พระองค์เป็นพระโอรสพระองค์ที่สามในอาร์ชดยุกคาร์ล ลุดวิกแห่งออสเตรียกับอาร์ชดัชเชสโยลันเดอแห่งออสเตรีย

**พระประวัติ**
อาร์ชดยุกคาร์ล คริสเตียนแห่งออสเตรีย ประสูติเมื่อวันที่ 26 สิงหาคม พ.ศ. 2497 ณ ประเทศเบลเยียม เป็นพระโอรสในอาร์ชดยุกคาร์ล ลุดวิก แห่งออสเตรีย และอาร์ชดัชเชสโยลันเดอแห่งออสเตรีย ทรงเป็นสมาชิกแห่งราชวงศ์ฮาพส์บวร์ค

**การรับรองพระสถานะในเบลเยียม**
สมเด็จพระราชาธิบดีโบดวงแห่งเบลเยียมมีพระบรมราชโองการประกาศต่อสาธารณชนว่า 
โดยในปัจจุบัน เจ้าชายลอเรนซ์แห่งเบลเยียม อาร์ชดยุกแห่งออสเตรีย-เอสเต พระสวามีในเจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต เป็นพระประมุขราชวงศ์นี้อยู่

**เสกสมรส**
พระองค์ทรงเสกสมรสกับอาร์ชดัชเชสมารี-อัสทรีดแห่งออสเตรีย พระธิดาในแกรนด์ดยุกฌ็องแห่งลักเซมเบิร์ก โดยเสกสมรสเมื่อวันที่ 6 กุมภาพันธ์ พ.ศ. 2525 ณ เมืองลักเซมเบิร์ก โดยเจ้าหญิงมารี-อัสทรีดแห่งลักเซมเบิร์ก ได้รับพระราชทานพระอิสริยยศเป็น อาร์ชดัชเชสแห่งออสเตรีย พระชายา และมีพระนามอย่างเป็นทางการในภาษาอังกฤษว่า (Her Imperial and Royal Highness Archduchess Marie-Astrid of Austria, Princess of Luxembourg, Nassau and Bourbon-Parma) โดยทรงมีพระบุตรร่วมกันดังนี้
#อาร์ชดัชเชสมาเรีย-คริสติน
#อาร์ชดยุกอิม
#อาร์ชดยุกคริสตอฟ
#อาร์ชดยุกอเล็กซานเดอร์
#อาร์ชดัชเชสกาเบรียลลา
หมวดหมู่:บุคคลที่เกิดในปี พ.ศ. 2497
หมวดหมู่:บุคคลจากเบลเยียม
หมวดหมู่:อาร์ชดยุกแห่งออสเตรีย
หมวดหมู่:ราชวงศ์ฮาพส์บวร์ค
หมวดหมู่:ราชวงศ์ฮาพส์บวร์ค-ลอแรน
แดน (ไม่) เนรมิต

แดน (ไม่) เนรมิต (The Florida Project) เป็นภาพยนตร์อเมริกันแนวดราม่า ออกฉายปี 2017 กำดับโดย Sean Baker และเขียนบทโดย Baker กับ Chris Bergoch นำแสดงโดย Willem Dafoe, Brooklynn Prince, Bria Vinaite, Valeria Cotto, Christopher Rivera, และ Caleb Landry Jones เป็นเรื่องของเด็กหญิงอายุ 6 ปีคนหนึ่ง ที่อาศัยอยู่กับแม่หัวขบถในโรงแรมข้างทางใน Greater Orlando และพยายามอยู่สงบๆ ไม่ให้เกิดปัญหา ชื่อเรื่อง The Florida Project มาจากชื่อดั้งเดิมของวอลท์ดิสนีย์เวิลด์ ซึ่งอยู่ไม่ไกลนักจากฉากในเรื่อง
วิลเลม เดโฟ ได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม จากภาพยนตร์เรื่องนี้ รวมถึงรางวัลลูกโลกทองคำและบาฟตาด้วย

**อ้างอิง**

**แห่ลงข้อมูลอื่น==
ถ่ายภาพเธอไว้ให้โลกจดจำ

ถ่ายภาพเธอไว้ให้โลกจดจำ (Faces Places) เป็นภาพยนตร์สารคดีจากประเทศฝรั่งเศส ออกฉายปี 2017 กำกับโดย Agnès Varda และ JR เข้าประกวดในเทศกาลภาพยนตร์เมืองคานส์ปี 2017 และได้รับรางวัล L'Œil d'or ภาพยนตร์เรื่องนี้เป็นบันทึกการเดินทางของ Varda และ JR ในชนบทฝรั่งเศส และถ่ายภาพของคนต่างๆ ที่พวกเขาได้พบ
ภาพยนตร์เรื่องนี้ได้รับการเสนอชื่อเข้าชิงรางวัลออสการ์ครั้งที่ 90 ในสาขาภาพยนตร์สารคดียอดเยี่ยม

**อ้างอิง==
วันแสนทรหด

วันแสนทรหด (The Hardest Day) เป็นนามที่ถูกมอบให้จากการรบทางอากาศของสงครามโลกครั้งที่สองในช่วงระหว่างยุทธการที่บริเตน เมื่อวันที่ 18 สิงหาคม ค.ศ. 1940 ระหว่างกองทัพอากาศเยอรมัน (ลุฟท์วัฟเฟอ) และกองทัพอากาศหลวงของอังกฤษ (RAF) โดยเดือนมิถุนายน ค.ศ. 1940 ฝ่ายสัมพันธมิตรต้องพบความปราชัยในยุโรปตะวันตกและสแกนดิเนเวีย สหราชอาณาจักรได้ปฏิเสธการทาบทามเพื่อเจรจาสันติภาพกับนาซี ดังนั้นอดอล์ฟ ฮิตเลอร์ ได้ออกคำสั่งที่ 16 ให้กองทัพเยอรมัน (เวร์มัคท์) เข้ารุกรานสหราชอาณาจักร
การรุกรานสหราชอาณาจักรได้ถูกเรียกเป็นรหัสนามว่า ปฏิบัติการสิงโตทะเล (Unternehmen Seelöwe) อย่างไรก็ตาม ก่อนที่จะดำเนินการครั้งนี้ เยอรมันจำเป็นต้องครองน่านฟ้าให้ได้เสียก่อน ลุฟท์วัฟเฟอต้องทำลายกองทัพอากาศอังกฤษเพื่อป้องกันไม่ให้อังกฤษโจมตีหมู่เรือยกพลขึ้นบกของเยอรมัน หรือให้การป้องกันแก่กองเรือของราชนาวีอังกฤษที่หมายจะสกัดกั้นการยกพลขึ้นบกทางทะเลของเยอรมัน ฮิตเลอร์ได้ออกคำสั่งให้ผู้บัญชาการทหารสูงสุดแห่งลุฟท์วัฟเฟอ จอมพล แฮร์มันน์ เกอริง และกองบัญชาการสูงสุดกองทัพอากาศเยอรมัน (OKL) เพื่อเตรียมพร้อมสำหรับภารกิจนี้
เป้าหมายหลักคือกองบัญชาการเครื่องบินขับไล่ของกองทัพอากาศอังกฤษ ในเดือนกรกฎาคม ค.ศ. 1940 ลุฟท์วัฟเฟอได้เริ่มปฏิบัติการทางทหารเพื่อทำลายกองทัพอากาศอังกฤษ ตลอดเดือนกรกฎาคมและต้นเดือนสิงหาคม เยอรมันได้มุ่งเป้าไปที่ขบวนเรือในช่องแคบอังกฤษและบางครั้งเป็นสนามบินของกองทัพอากาศอังกฤษ เมื่อวันที่ 13 สิงหาคม ความพยายามของเยอรมันที่สำคัญ ได้เป็นที่รู้จักกันคือ แอดเลอร์แทก (วันนกอินทรีย์) ได้เข้าโจมตีสนามบินของกองทัพอากาศหลวง แต่กลับล้มเหลว ความล้มเหลวไม่ได้เป็นอุปสรรคของเยอรมันจากการโจมตีทางอากาศต่อกองทัพอากาศหลวงหรือโครงสร้างพื้นฐาน
เมื่อวันที่ 18 สิงหาคม ค.ศ. 1940 ลุฟท์วัฟเฟอได้พยายามทุกวิถีทางในการทำลายกองบัญชาการเครื่องบินขับไล่ การสู้รบทางอากาศที่เกิดขึ้นในวันนี้เป็นช่วงการรบทางอากาศที่ใหญ่ที่สุดในประวัติศาสตร์ในช่วงเวลานั้น ทั้งสองฝ่ายต่างได้รับความเสียหายอย่างหนัก ในทางอากาศ ฝ่ายอังกฤษได้ถูกยิงตกสองเท่าจากเครื่องบินรบจำนวนมากของลุฟท์วัฟเฟอที่พวกเขาได้พ่ายแพ้ อย่างไรก็ตาม เครื่องบินรบจำนวนมากของกองทัพอากาศหลวงได้ถูกทำลายบนภาคพื้นดิน การชดเชยความสูญเสียทั้งหมดของทั้งสองฝ่าย การสู้รบทางอากาศที่มีขนาดใหญ่และแสนจะราคาแพงได้เกิดขึ้นในภายหลังวันที่ 18 สิงหาคม แต่ทั้งสองฝ่ายต่างสูญเสียเครื่องบินรบผสมมากขึ้นในช่วงวันนั้นกว่าจุดอื่นๆในช่วงระหว่างการทัพ รวมถึงวันที่ 15 กันยายน วันยุทธการที่บริเตน การพิจารณาโดยทั่วไปของจุดสูงสุดของการสู้รบ ด้วยเหตุนี้ การสู้รบทางอากาศของวันที่ 18 สิงหาคม ค.ศ. 1940 ได้กลายเป็นที่รู้จักกันคือ "วันแสนทรหด" ในอังกฤษ

**อ้างอิง**
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:การสงครามทางอากาศ
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:ยุทธเวหาที่บริเตน
มาร์โค บัลลินี

มาร์โค บัลลินี (Marco Ballini; เกิด 12 มิถุนายน พ.ศ. 2541) เป็นนักฟุตบอลลูกครึ่งไทย–อิตาลี เล่นในตำแหน่งเซ็นเตอร์แบ็ก ปัจจุบันได้ลงเล่นให้กับบีจี ปทุม ยูไนเต็ดในไทยลีก

**ประวัติ**
มาร์โคเกิดที่เมือง โบโลญญา ประเทศอิตาลีมีบิดาเป็นชาวอิตาลีและมารดาเป็นชาวไทยจาก จังหวัดอุดรธานี มีพี่สาว 1 คนเริ่มต้นเส้นทางอาชีพนักฟุตบอลจากการเป็นนักฟุตบอลเยาวชนของทีมเชเซนาชุด ยู–17 และ ยู–19 แต่ไม่มีโอกาสก้าวขึ้นสู่ทีมชุดใหญ่
ในเดือนมกราคม พ.ศ. 2561 มาร์โคได้ย้ายมาร่วมทีม ชัยนาท ฮอร์นบิล
ต่อมาในวันศุกร์ที่ 5 กรกฎาคม พ.ศ. 2562 บัลลินีได้เซ็นสัญญาย้ายมาร่วมทีม เมืองทอง ยูไนเต็ด
ในวันที่ 28 กันยายน พ.ศ. 2562 มาร์โคมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์

**อ้างอิง**
หมวดหมู่:นักฟุตบอลชายชาวไทย
หมวดหมู่:ชาวไทยเชื้อสายอิตาลี
หมวดหมู่:กองหลังฟุตบอล
หมวดหมู่:บุคคลจากโบโลญญา
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:นักฟุตบอลชายชาวไทยที่ค้าแข้งในต่างประเทศ
สโมสรฟุตบอลพัทยา ยูไนเต็ดในฤดูกาล 2561

สโมสรฟุตบอลพัทยา ยูไนเต็ดในฤดูกาล 2561 เป็นฤดูกาลที่ 12 ติดต่อกันของ พัทยา ยูไนเต็ด. ฤดูกาลนี้พัทยา ยูไนเต็ด ได้เข้าร่วมการแข่งขันใน ไทยลีก, เอฟเอคัพ และ ลีกคัพ

**ผู้เล่น**

**ลีโอ ปรี-ซีซัน คัพ 2018**

**รอบ 8 ทีมสุดท้าย**

**นัดอุ่นเครื่องและกระชับมิตรก่อนเปิดฤดูกาล**

**การแข่งขัน**

**ภาพรวมสถิติ**

**การซื้อ-ขาย**
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561

**เข้า**

**ออก**

**ยืมตัว เข้า**

**ยืมตัว ออก**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ สโมสรฟุตบอลพัทยา ยูไนเต็ด date=2017-10-14 -  เว็บไซต์ ไทยลีก date=2016-05-09 
หมวดหมู่:ฤดูกาลแข่งขันของสโมสรฟุตบอลพัทยา ยูไนเต็ด
หมวดหมู่:สโมสรฟุตบอลในประเทศไทย ในฤดูกาล 2561
ฟาสต์เลน (2018)

ฟาสต์เลน (2018) (Fastlane (2018)) รายการเพย์-เพอร์-วิวมวยปล้ำอาชีพของWWE สำหรับค่ายสแมคดาวน์ ซึ่งจัดขึ้นวันที่ 11 มีนาคม 2018 ณ สนาม Nationwide Arena เมือง Columbus, Ohio นอกจากนี้ยังเป็นเพย์-เพอร์-วิวสุดท้ายของค่ายสแมคดาวน์ก่อนจะเป็นเพย์-เพอร์-วิวแบบรวมค่ายทั้งรอว์และสแมคดาวน์หลังจากเรสเซิลเมเนีย ครั้งที่ 34

**ผล**

**ดูเพิ่ม**
 รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 Fastlane Official Website
หมวดหมู่:มวยปล้ำอาชีพในปี พ.ศ. 2561
หมวดหมู่:รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2561
หมวดหมู่:ดับเบิลยูดับเบิลยูอี ฟาสต์เลน
เหตุวางระเบิดรถพยาบาลคาบูล พ.ศ. 2561

เหตุวางระเบิดรถพยาบาลคาบูล พ.ศ. 2561 เป็นเหตุที่เกิดขึ้นเมื่อวันที่ 27 มกราคม พ.ศ. 2561 ที่จัตุรัสซิดะรัตน์ เมืองคาบูล, ประเทศอัฟกานิสถาน การโจมตีในครั้งนี้มีผู้เสียชีวิตกว่า 109 คน และผู้บาดเจ็บอีก 247 คน กลุ่มตอลิบานได้อ้างว่าเป็นผู้ก่อเหตุนี้

**การโจมตี**
เมื่อวันที่ 27 มกราคม พ.ศ. 2561 ผู้ก่อการร้ายได้จุดระเบิดบนรถพยาบาล ซึ่งรถพยาบาลจอดอยู่ใกล้กับอาคารกระทรวงภายใน ในขณะนั้นภาวะการจราจรแออัดเนื่องจากเป็นชั่วโมงเร่งด่วน โรงพยาบาลแจมฮัวเลต, ส่วนราชการ, บริษัท และโรงเรียนที่อยู่ในละแวกที่เกิดเหตุถูกปิดกิจการชั่วคราว เหตุครั้งนี้เป็นการโจมตีครั้งที่สามหลังจากเจ็ดวันในเหตุโจมตีองค์กรเซฟดิชิวเดน พ.ศ. 2561 และเหตุโจมตีโรงแรมอินเตอร์คอนติเนนตัลเมืองคาบูล พ.ศ. 2561
เจ้าหน้าที่ตำรวจกล่าวว่าระเบิดซ่อนอยู่ในรถพยาบาล และในจุดตรวจของตำรวจ พลานุภาพของระเบิดยังสร้างความเสียหายแก่ยานพาหนะ, 
ร้านค้า และอาคารต่างๆ ในบริเวณใกล้เคียง

**ผู้ก่อเหตุ**
กลุ่มตอลิบานได้อ้างว่าเป็นผู้ก่อเหตุนี้ โดยรัฐบาลอัฟกานิสถานได้ระบุว่า กลุ่มตอลิบานเป็นอาชญากรรมต่อมนุษยชาติ และได้กล่าวหาประเทศปากีสถานเป็นผู้สนับสนุนเหตุระเบิด ซึ่งรัฐบาลปากีสถานได้ออกมาปฏิเสธในเวลาต่อมา

**ผู้ประสบเหตุ**
มีผู้เสียชีวิตอย่างน้อย 109 คน และอีก 235 คนได้รับบาดเจ็บ

**อ้างอิง**
หมวดหมู่:การระเบิด
หมวดหมู่:เหตุโจมตีโดยกลุ่มตอลิบาน
หมวดหมู่:การโจมตีในสถานีตำรวจ
หมวดหมู่:อาชญกรรมในเอเชีย พ.ศ. 2561
หมวดหมู่:การก่อการร้ายในประเทศอัฟกานิสถาน
ชาร์ล-อ็องรี ซ็องซง

ชาร์ล-อ็องรี ซ็องซง (Charles-Henri Sanson) สมญานาม เมอซีเยอแห่งปารีส (Monsieur de Paris)เป็นเจ้าพนักงานเพชฌฆาตของฝรั่งเศส เขาเกิดในตระกูลเพชฌฆาตของทางการฝรั่งเศส 

**ประวัติ**
ชาร์ล-อ็องรี ซ็องซง เป็นบุตรคนโตในบรรดาบุตร 16 คนของชาร์ล ฌ็อง-บาติสต์ ซ็องซง (Charles Jean-Baptiste Sanson) เพชฌฆาตรุ่นที่สาม กับภรรยาคนแรก นางมาดแลน ทรูนซง (Madeleine Tronson) 
ภายหลังบิดาป่วยเป็นอัมพาต ชาร์ล-อ็องรี ซ็องซง ต้องออกจากการศึกษาแพทยศาสตร์เพื่อมารับช่วงเป็นเพชฌฆาตรุ่นที่สี่เมื่อวันที่ 26 ธันวาคม ค.ศ. 1778 เขาได้รับเครื่องแบบเป็นเสื้อคลุมสีแดงเลือดจากบิดา หลังจากนั้นเขาทำงานเป็นเพชฌฆาตประจำกรุงปารีสเป็นเวลากว่า 40 ปี เขาประหารชีวิตผู้คนไปกว่า 3,000 คนซึ่งรวมถึงพระเจ้าหลุยส์ที่ 16 เขายังเป็นผู้สนับสนุนให้ทางการหันมาใช้กิโยตีน เขาเป็นผู้ประเดิมการประหารด้วยกิโยตีนเมื่อวันที่ 25 เมษายน ค.ศ. 1792
ซ็องซงสมรสกับภรรยาคนที่สองนามว่ามารี-อาน ฌูกีเย (Marie-Anne Jugier) เมื่อค.ศ. 1765 ทั้งคู่มีบุตรชายสองคน คนแรกชื่อว่า อ็องรี (Henri) ซึ่งรับช่วงเป็นเพชฌฆาตเป็นรุ่นที่ห้า บุตรชายคนนี้เป็นผู้ลงมือกิโยตีนพระนางมารี อ็องตัวแน็ต บุตรอีกคนชื่อว่ากาบรีแยล (Gabriel) ซึ่งรับช่วงในส่วนธุรกิจของครอบครัว 

**อ้างอิง**
1806
หมวดหมู่:บุคคลจากปารีส
หมวดหมู่:บุคคลในการปฏิวัติฝรั่งเศส
โรงเรียนมัธยมหนองเขียด

โรงเรียนมัธยมหนองเขียด (อักษรย่อ : ม.ข./M.K.) เป็นโรงเรียนระดับมัธยมศึกษา แบบสหศึกษา ตั้งอยู่ในอำเภอชุมแพ จังหวัดขอนแก่น เดิมเป็นโรงเรียนในโครงการขยายโอกาสทางการศึกษา สังกัดการมัธยมศึกษา กรมสามัญศึกษา 
กระทรวงศึกษาธิการ  ได้ประกาศจัดตั้งโรงเรียนเป็นเอกเทศใช้ชื่อโรงเรียนว่า “โรงเรียนมัธยมหนองเขียด” ปัจจุบันเปิดสอนระดับมัธยมศึกษาปีที่ 1-6 เป็นโรงเรียน
ในสังกัดองค์การบริหารส่วนจังหวัดขอนแก่น

**ประวัติโรงเรียน**
 โรงเรียนมัธยมหนองเขียด เดิมเป็นโรงเรียนในโครงการขยายโอกาสทาง การศึกษา สังกัดการมัธยมศึกษา กรมสามัญศึกษา กระทรวงศึกษาธิการ โดยนายชัย หล้าบ้านโพน กำนันตำบล หนองเขียด นายจอม จันสีดา ผู้ใหญ่บ้านหนองเขียดหมู่ที่ 1 พร้อมด้วยชาวบ้านและคณะกรรมการ สภาตำบลหนอง เขียด มีมติเห็นชอบยกที่ดินสาธารณะประโยชน์ให้เป็นสถานที่ก่อสร้างโรงเรียนและเปิดทำการเรียนการสอนแบบ สหศึกษา - ปี 2536 ใช้สถานที่โรงเรียนบ้านหนองเขียดมิตรภาพที่ 205 เป็นสถานที่เรียนชั่วคราวปี 2537 ได้ ย้ายที่เรียนมาสร้างอาคารเรียนชั่วคราวหลังคามุงหญ้า ณ บริเวณที่ดินสาธารณะประโยชน์ที่ก่อสร้างโรงเรียน - 1 พฤษภาคม 2538 กระทรวงศึกษาธิการ ได้ประกาศจัดตั้งโรงเรียนเป็นเอกเทศใช้ชื่อโรงเรียนว่า “โรงเรียนมัธยมหนองเขียด” - ปี 2540 ขอขยายการเปิดชั้นเรียนในระดับ มัธยมศึกษาตอนปลาย ( ม.4– ม.6 ) - 1 พฤศจิกายน 2550 ถ่ายโอนภารกิจการจัดการศึกษา เป็นองค์การบริหารส่วนจังหวัดขอนแก่น

**ทำเนียบผู้บริหาร**
 นายประเทือง พลเสนา  ดำรงตำแหน่งปีการศึกษา 2536-มี.ค 2544- นายประสพ ผาสุข ดำรงตำแหน่งปีการศึกษา 2544 - นายทวีศักดิ์ ศรีวรสาร ดำรงตำแหน่งปีการศึกษา 2544 - นายสิทธิพร เพชรล้ำ รักษาราชการแทน ปีการศึกษา 2548 - นายประเวศ เทศเรียน ดำรงตำแหน่งปีการศึกษา 2548-2555- นายอำนาจ โพธิ์ศรี- นายสมชาติ ไวคำ- นายวินัย รุมฉิมพลี- นายสุเทพ พงษ์ใหม่ รักษาราชการแทน ถึงปีการศึกษา 2560- นาวสาวอรุณศรี ยิ่งยืน ดำรงตำแหน่ง ถึงปีการศึกษา 2562- นายประจักษ์ บรรยง ผู้อำนวยการโรงเรียนมัธยมหนองเขียดคนปัจจุบัน 

**อ้างอิง**

**แหล่งข้อมูลอื่น**
   เว็บไซต์หลักโรงเรียนมัธยมหนองเขียดfix-attempted=yes -  เฟสบุ๊คโรงเรียนมัธยมหนองเขียด-  ช่องในยูทูบของโรงเรียนมัธยมหนองเขียด
หมวดหมู่:โรงเรียนในจังหวัดขอนแก่น
หมวดหมู่:โรงเรียนสังกัดองค์การบริหารส่วนจังหวัดขอนแก่น
หมวดหมู่:โรงเรียนที่ก่อตั้งในปี พ.ศ. 2536
หมวดหมู่:สิ่งก่อสร้างในอำเภอชุมแพ
มีนีอาทัวร์วุนเดอร์ลันท์

มีนีอาทัวร์วุนเดอร์ลันท์ (Miniatur Wunderland) เป็นห้องจัดแสดงโมเดลเมืองและทางรถไฟที่ใหญ่ที่สุดในโลก ตั้งอยู่ในเมืองฮัมบวร์ค ประเทศเยอรมนี สร้างสรรค์ขึ้นโดยสองพี่น้องฝาแฝดเฟรเดอริคและเกริท เบราน์ (Frederik & Gerrit Braun) เริ่มเปิดให้เข้าชมเมื่อเดือนสิงหาคม ค.ศ. 2001 โดยปัจจุบัน โมเดลเมืองมีขนาดใหญ่กว่า 1,490 ตารางเมตร และมีรถไฟความยาวกว่า 15.4 กิโลเมตร ส่วนจัดแสดงแบ่งออกเป็น 9 โซน ด้วยพื้นที่จัดแสดงทั้งหมด 6,800 ตารางเมตร ทั้งนี้ คาดว่าโมเดลเมืองจะมีขนาดเพิ่มขึ้นเป็น 2,300 ตารางเมตรและมีโซนเพิ่มเป็น 14 โซนภายในปี 2020 ห้องจัดแสดงนี้มีค่าเข้าชม 15 ยูโรสำหรับผู้ใหญ่ และ 7.5 ยูโรสำหรับเด็ก

**รูปภาพ**

**อ้างอิง**

**แหล่งข้อมูลอื่น**
  Miniatur Wunderland – official website in English- user=MiWuLaTV
หมวดหมู่:สิ่งก่อสร้างในฮัมบวร์ค
หมวดหมู่:พิพิธภัณฑ์ในประเทศเยอรมนี
ซีเกิน

ซีเกิน (Siegen) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ทางตะวันตกเฉียงเหนือของนครแฟรงเฟิร์ตไปราว 135 กิโลเมตร มีแม่น้ำซีกไหลผ่านกลางเมือง ถือเป็นเมืองศูนย์กลางของเว็สท์ฟาเลินตอนใต้ เมืองซีเกินเป็นศูนย์รวมสถาบันภาษาหลายแห่ง
อาดเลอร์ทาค

อาดเลอร์ทาค (Adlertag) หรือ วันนกอินทรี เป็นชื่อที่ใช้เรียกวันแรกของ "ปฏิบัติการอินทรีขย้ำ" (Unternehmen Adlerangriff) ซึ่งได้เป็นรหัสนามของปฏิบัติการทางทหารโดยกองทัพอากาศเยอรมัน(ลุฟท์วัฟเฟอ)ของนาซีเยอรมนีเพื่อทำลายกองทัพอากาศหลวงของอังกฤษ(RAF) โดยเดือนมิถุนายน ค.ศ. 1940 ฝ่ายสัมพันธมิตรต้องพบความปราชัยในยุโรปตะวันตกและสแกนดิเนเวีย แทนที่จะหันไปทำข้อตกลงกับเยอรมนี อังกฤษได้ปฏิเสธการทาบทามทั้งหมดเพื่อเจรจาสันติภาพ
ในช่วงยุทธการที่บริเตน ฮิตเลอร์ได้ออกคำสั่งที่ 16 กับกองทัพเยอรมัน(เวร์มัคท์) ให้เตรียมความพร้อมสำหรับการรุกรานสหราชอาณาจักร ปฏิบัติการครั้งนี้ถูกเรียกรหัสนามว่า  ปฏิบัติการสิงโตทะเล (Unternehmen Seelöwe)  ก่อนที่จะดำเนินการครั้งนี้ เยอรมันจำเป็นต้องครองน่านฟ้าให้ได้เสียก่อน  ลุฟท์วัฟเฟอจะต้องทำลายกองทัพอากาศหลวงของอังกฤษเพื่อป้องกันไม่ให้อังกฤษโจมตีหมู่เรือยกพลขึ้นบกของเยอรมัน หรือให้การป้องกันแก่กองเรือของราชนาวีอังกฤษที่หมายจะสกัดกั้นการยกพลขึ้นบกทางทะเลของเยอรมัน เมื่อวันที่ 1 สิงหาคม ฮิตเลอร์ได้ออกคำสั่งให้ผู้บัญชาการทหารสูงสุดแห่งลุฟท์วัฟเฟอ จอมพล แฮร์มันน์ เกอริงและกองบัญชาการสูงสุดกองทัพอากาศเยอรมัน (OKL) ด้วยคำสั่งที่ 17 เพื่อเปิดฉากการจู่โจมทางอากาศ
เป้าหมายที่สำคัญคือ กองบัญชาการเครื่องบินขับไล่ของกองทัพอากาศอังกฤษ ซึ่งถ้าทำสำเร็จจะทำให้อังกฤษสูญเสียศักยภาพการครองน่านฟ้าทันที ทั้งนี้ตลอดช่วงเดือนกรกฏาคมและต้นเดือนสิงหาคม แม้เยอรมันจะมีความพร้อมออกปฏิบัติการอาดเลอร์ทาคทุกเมื่อ แต่วันปฏิบัติการกลับถูกเลื่อนออกไปหลายครั้งเนื่องจากสภาพอากาศที่ไม่เอื้ออำนวย ในที่สุดก็สามารถออกปฏิบัติการได้ในวันที่ 13 สิงหาคม ค.ศ. 1940 การโจมตีของเยอรมันในวันดังกล่าว ได้ก่อให้เกิดเสียหายอย่างหนักและทั้งชีวิตและทรัพย์สินในภาคพื้นดิน อย่างไรก็ตาม เนื่องด้วยการข่าวกรองและการสื่อสารที่ย่ำแย่ ฝ่ายเยอรมันไม่ได้ประสบความสำเร็จในการทำลายอำนาจการครองน่านฟ้าของอังกฤษมากนัก
เกอริงได้ให้สัญญากับฮิตเลอร์ว่า อาดเลอร์ทาคและอาดเลอร์กริฟจะบรรลุผลตามที่ต้องการภายในไม่กี่วันหรือในสัปดาห์ที่เป็นอย่างช้า หมายความว่าจะเป็นจุดเริ่มต้นของจุดจบของกองบัญชาการเครื่องบินขับไล่ของกองทัพอากาศอังกฤษ แต่อาดเลอร์ทาคและปฏิบัติการครั้งต่อๆมากลับล้มเหลว เยอรมันไม่สามารถทำลายกองทัพอากาศหลวงอังกฤษและไม่สามารถครองน่านฟ้าอังกฤษได้ ทำให้ปฏิบัติการสิงโตทะเลต้องถูกเลื่อนออกไปเรื่อยๆ

**อ้างอิง**
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:การสงครามทางอากาศ
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:ยุทธเวหาที่บริเตน
โบสถ์กางเขนเดรสเดิน

โบสถ์กางเขนเดรสเดิน
โบสถ์กางเขน (Kreuzkirche) เป็นโบสถ์คริสต์โปรเตสแตนต์สำนักลูเทอแรน ตั้งอยู่ในเมืองเดรสเดิน ถือเป็นโบสถ์ที่มีขนาดใหญ่ที่สุดในรัฐซัคเซิน ประเทศเยอรมนี โบสถ์แห่งนี้มีประวัติย้อนหลังไปตั้งแต่ก่อนคริสต์ศตวรรษที่ 14 โดยเริ่มแรกเป็นเพียงโบสถ์น้อย ซึ่งหลังปีค.ศ. 1401 ก็ได้มีการสร้างโบสถ์นี้ขึ้นใหม่ในลักษณะโบสถ์โถง และโบสถ์นี้ก็กลายเป็นต้นแบบการสร้างโบสถ์อีกหลายแห่งในโอเบอร์ซัคเซิน 
ในศตวรรษที่ 16 ได้มีการทำครอบหน้าฝั่งทางเข้าใหม่ด้วยสถาปัตยกรรมเรอแนซ็องส์ โบสถ์แห่งนี้เกือบถูกทำลายลงโดยกองทัพปรัสเซียในช่วงสงครามเจ็ดปี หลังสงครามได้มีการบูรณะโบสถ์นี้ขึ้นด้วยสถาปัตยกรรมฟื้นฟูคลาสสิกจนแล้วเสร็จในปีค.ศ. 1800  โบสถ์แห่งนี้เคยถูกเพลิงไหม้สองครั้งในปีค.ศ. 1897 และอีกครั้งในช่วงการทิ้งระเบิดที่เดรสเดินในสงครามโลกครั้งที่สอง

**แหล่งข้อมูลอื่น**
 Kreuzkirche (Dresden)-  Kreuzkirche Dresden-  Dresdner Kreuzchor-  Evangelisches Kreuzgymnasium
หมวดหมู่:สิ่งก่อสร้างในคริสต์ศตวรรษที่ 18
หมวดหมู่:สิ่งก่อสร้างในเดรสเดิน
หมวดหมู่:โบสถ์คริสต์ในประเทศเยอรมนี
วิลลาเดลบัลเบียเนลโล

วิลลาเดลบัลเบียเนลโล
วิลลาเดลบัลเบียเนลโล หันออกทะเลสาบโกโม
วิลลาเดลบัลเบียเนลโล (Villa del Balbianello) เป็นวิลลาในเมืองเลนโน ประเทศอิตาลี ตั้งอยู่บนแหลมที่ยื่นไปในทะเลสาบโกโม วิลลาแห่งนี้เดิมเป็นโบสถ์คริสต์ของอารามสงฆ์  ต่อมาในปีค.ศ. 1787 พระคาร์ดินัลอันเกโล มาเรีย ดูรีนี (Angelo Maria Durini) ได้ซื้อโบสถ์นี้ในปี 1785 และต่อมาในปี 1787 ก็ได้เปลี่ยนโบสถ์นี้ให้เป็นวิลลาส่วนตัวในช่วงฤดูร้อน หลังพระคาร์ดินัลดูรีนีมรณภาพในปี 1796 วิลลาหลังนี้ก็ตกทอดไปยังลุยกิ ปอร์โร แลมเบอร์แตงกี (Luigi Porro Lambertenghi) ผู้เป็นหลานลุง ซึ่งระหว่างที่แลมเบอร์แตงกีเป็นเจ้าของนี้เอง วิลลาถูกใช้เป็นที่ชุมนุมของฝ่ายการเมืองเพื่อหารือเรื่องการสร้างเอกภาพอิตาลี
ต่อมาแลมเบอร์แตงกีก็ได้ขายวิลลาหลังนี้ให้แก่เพื่อนของเขา จูเซ แอร์กอร์นาตี วิสกงซี (Giuseppe Arconati Visconti) วิสกงซีได้ตกแต่งเพิ่มเติมในหลายส่วน ต่อมาเมื่อตระกูลวิสกงซีเผชิญกับภาวะตกต่ำ วิลลาแห่งนี้ก็ถูกปล่อยปละละเลยเป็นเวลากว่า 30 ปี จนกระทั่งในช่วงต้นสงครามโลกครั้งที่หนึ่ง นายบัตเลอร์ อเมส (Butler Ames) นักธุรกิจชาวอเมริกันได้มาเห็นวิลลาหลังนี้ เขาขอซื้อวิลลาต่อจากตระกูลวิสกงซีแต่ถูกปฏิเสธหลายครั้ง จนกระทั่งในปี 1919 เขาก็สามารถซื้อวิลลาหลังนี้ได้สำเร็จ เขาบูรณะวิลลาเป็นการใหญ่ 
ต่อมาในปี 1974 ทายาทตระกูลอเมสได้ขายวิลลาแก่เคานต์กุยโด มอนซีโน (Guido Monzino) นักธุรกิจและนักสำรวจชาวอิตาลี เคานต์มอนซีโนได้ทำการรีโนทเวทภายในทั้งหมดโดยที่ไม่ยุ่งเกี่ยวกับสถาปัตยกรรมภายนอกเลย ภายในถูกตกแต่งด้วยเฟอร์นิเจอร์ของอังกฤษและฝรั่งเศสจากศตวรรษที่ 18 และ 19 ต่อมาเมื่อเคานต์มอนซีโนถึงแก่อสัญกรรมในปี 1988 วิลลาหลังนี้ก็ถูกบริจาคให้แก่องค์การอนุรักษ์แห่งชาติอิตาลี (Fondo per l'Ambiente Italiano) ในปี 2015 มีผู้มาเยี่ยมชมวิลลานี้กว่า 90,000 คน

**อ้างอิง**
หมวดหมู่:สิ่งก่อสร้างในคริสต์ทศวรรษ 1790
หมวดหมู่:สิ่งก่อสร้างในแคว้นลอมบาร์เดีย